**ЧРЕЗ ПРЕДСЕДАТЕЛЯ НА НАРОДНОТО СЪБРАНИЕ**

**Г-ЖА ЦЕЦКА ЦАЧЕВА**

**ДО**

**Г-ЖА ЛИЛЯНА ПАВЛОВА**

**МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**ВЪПРОС**

От Кристиан Вигенин, народен представител от 1-ви Благоевградски МИР

Съгласно чл.90, ал.1, от Конституцията на Република България и чл.92, ал. 1 от ПОДНС отправям въпрос

**ОТНОСНО:** Мерки, които МРРБ ще предприеме за укрепване на свлачище в с. Плетена, община Сатовча.

**Уважаема госпожо Министър,**

При посещение в с. Плетена, община Сатовча, направих оглед на свлачище, което се е активизирало след проливните дъждове в началото на м. февруари. От свличането на земната маса има пряко застрашени от срутване къщи. Жителите на селото са притеснени, че всяко забавяне на укрепителните работи може да разшири пораженията и да засегне и други постройки.

Бих искал да попитам следното:

Предприети ли са от Министерството на регионалното развитие и благоустройството мерки за укрепване на свлачището в с. Плетена, за да предпази хората и тяхното имущество, и в какви срокове се очаква този процес да приключи?

*Моля отговорът да бъде в писмен вид.*

**Кристиан Вигенин**